Ītona
Ītona (angļu: Eton) ir pagasta līmeņa pilsēta (town) Anglijā, Bērkšīras grāfistē, Vindzoras un Meidenhedas unitārajā pašvaldībā. Administratīvi Ītonu un Ītonvikas ciemu pārvalda pilsētas padome. Ītona atrodas ziemeļrietumos no Londonas Temzas kreisajā krastā iepretī Vindzorai, ar kuru to savieno tilts. Ītonā atrodas 1440. gadā dibinātā prestižā Ītonas koledža.